་དང་།
ཁྱད་པར་གང་བཤད་བྱའི་གཞུང་དེ་ཡི་ཚིག་དང་དོན་ལ་མ་རྨོངས་པའི་བློ་གྲོས་དང་
ལྡན་པའོ། །གཉིས་པ་ནི། བསྟན་འགྲོ་སྤྱི་དང༌། ཁྱད་པར་སློབ་བུའི་རྒྱུད་ལ་ཕན་
འདོགས་པའི་སྙིང་རྗེ་བརྩེ་སེམས་དང་ལྡན་པའོ། །གསུམ་པ་གཞན་རྗེས་སུ་འཛིན་པའི་
ཐབས་ལ་མཁས་པ་དང་། བོན་འཆད་པའི་ཐབས་ལ་མཁས་པ་གཉིས་སོ། །དང་པོ་ནི།
བཤད་པའི་ཚེ་ངལ་དུབ་དང་སྐྱོ་སུན་མེད་པར་རྟག་ཏུ་འཆད་ནུས་པ་དང་།སློབ་བུས་
མི་ཤེས་པའི་དོན་རྣམས་ལན་གྲངས་ཇི་ལྟར་དྲིས་ཀྱང་བཟོད་པ་དང་ལྡན་ཞིང་། ངེས་
པར་བསླབ་ནུས་པའོ། །གཉིས་པ་ནི། རྗོད་བྱེད་ཀྱི་བརྡ་དག་ཅིང་། ཚད་གསུམ་ཟུང་
529

གསུང་རབ་སྒོ་མཛོད་རིན་པོ་ཆེའི་གླེགས་བམ། 150
དུ་འབྲེལ་བའི་སྒོ་ནས་གདུལ་བྱའི་དབང་པོ་དང་འཚམས་པར་གང་ལ་གང་འདུལ་
གྱི་བོན་སྟོན་པར་ནུས་པ་ལྟ་བུའོ། །དེ་ཡང་བོན་འཁོར་ཚིགས་བཞི་བསྟན་པའི་མདོ་
ལས། གང་ཞིག་བསླབ་པ་གསུམ་ལྡན་ཞིང་། དེ་ཉིད་མཁས་དང་གོམ་འགྱུར་པ། དེ་
དག་རང་བཞིན་དག་པ་ཡི། སྙིང་རྗེ་མཆོག་གྱུར་ཞིང་དག་ལ། ཞེས་དང་། སུམ་བརྒྱ་
པ་ལས། ཐོས་བསམ་བསྒོམ་གསུམ་རྒྱུད་སྦྱངས་ཤེས་རབ་ཆེ། ཐུགས་རྗེ་སེམས་ཅན་
དབང་ཐོབ་ནུས་པ་ལྡན། བརྩོན་པའི་དཀའ་སྤྱད་རང་གི་འདི་དོན་མིན། ཚད་ཟིན་
སྟོན་མཁས་སྐྱོ་མེད་རང་ཉིད་གྲོལ། ཞེས་གསུངས་པའི་ཕྱིར།
༧ གཉིས་པ་བཤད་ཚུལ་མང་ཡང་། སྤྱིར་ཉན་པ་པོ་སློབ་བུའི་ངོ་བོ་ནི། ཉན་
པར་འོས་པའི་ཡོན་ཏན་གསུམ་དང་ལྡན་པའི་སྐྱེས་བུ་སྟེ། མཛོད་ལས། སྟོབས་ལྡན་
བློ་གསལ་དད་ཆེ་ལ། ཀུན་གྲགས་རྒྱ་ཆེར་བསྟན་པར་བྱ། ཞེས་དང་། བསྡུས་འགྲེལ་
ལས། ཉན་པ་པོ་ནི། སྟོབས་དང་ལྡན་པ། བློ་གསལ་བ། དད་པ་ཆེ་བ་དག་སྟེ། དེ་
ནི་རྒྱལ་པོའི་སྲས་ལ་དཀོར་དབོག་པ་ལ་སོགས་པའི་ཚུལ་དུ་བཙའ་བར་བྱའོ། །ཞེས་
གསུངས་པ་ལྟར་རོ། །ཡོན་ཏན་གསུམ་གང་ཞེ་ན། དགེ་བའི་ལས་ལ་ཞུམ་པ་མེད་
ཅིང་རྩེ་གཅིག་མི་ཡེངས་པའི་སྟོབས་དང་ལྡན་པ་དང་། ལེགས་བཤད་དང་ཉན་
བཤད་ཀྱི་བླང་དོར་ཕྱེད་པའི་བློ་གྲོས་གསལ་བ་དང༌། ཐོས་བསམ་ཙམ་གྱིས་མི་ངོམས་
ཞིང་། དེ་དག་ལ་དོན་གཉེར་ཆེ་བའི་དད་པ་དང་ལྡན་པའོ། །དེ་སྐད་དུ་ཡང་བོན་
འཁོར་བསྟན་པའི་མདོ་ལས། བློ་བརྟན་ཡིད་གནས་རང་བཞིན་ཆེ། རྩེ་གཅིག་མི་
ཡེངས་དད་གུས་ལྡན། ཉན་པ་ཀུན་གྱི་མཆོག་ཏུ་བཤད། ཅེས་གསུངས་སོ། །
༧ གཉིས་པ་ལ། སྤྱིར་བསྟན་པ་དང་། སོ་སོར་བཤད་པ་གཉིས། དང་པོ་ལ།
སྔོན་འགྲོ་སེམས་བསྐྱེད་སྐྱབས་འགྲོ་ལ་སོགས་པས་རྒྱུད་དག་པར་བྱ་ལ། དངོས་གཞི་
སྒོ་གསུམ་མ་དག་པའི་ལས་སྤྱོད་རྣམས་སྤངས་ཏེ། བཤད་པ་པོ་སྔགས་བཙུན་གང་
530

བཀའ་དང་བཀའ་བརྟེན་རྣམ་བཤད།
ཡིན་རང་རང་གདན་དང་ན་བཟའ་ལ་སོགས། འཛོམས་ཤིང་བརྗིད་དང་ལྡན་པར་
བྱས། སྒྲ་དག་ལ་ཚིག་གསལ་དོན་དང་སྦྲེལ་ཏེ་ལེགས་པར་བཤད་དགོས་པ་ཡིན་
ཏེ། མདོ་ལས། སེམས་བསྐྱེད་སྐྱབས་འགྲོ་འབྲེལ་བ་བོན་གྱི་གཞི་མ་ཡིན། ཞེས་དང་།
ཁམས་བསྡུས་ལས། བརྗིད་ཚུལ་མདངས་ཀྱིས་འཕྲུལ་ངག་བདེན་བོན་བསྟན། ཞེས་
གསུངས་སོ། །དེ་ལྟར་འཆད་རྩོད་རྩོམ་གསུམ་གང་བྱེད་ཀྱང་། རྗེས་སུ་བསྔོ་སྨོན་རྣམ་
པར་དག་པའི་རྒྱས་ཐེབ་པར་བྱ་དགོས་ཏེ། རྒྱུད་ལས། ཟག་མེད་དབྱིངས་སུ་དམིགས་
མེད་བསྔོ་བྱེད་ན། བླ་མེད་རྫོགས་པའི་འབྲས་བུ་ཐོབ་པར་འགྱུར། ཞེས་གསུངས་སོ། །
གཉིས་པ་ལ། འཆད་པའི་ཚུལ་དང་ཉན་པའི་ཚུལ་ལོ། །
༧ དང་པོ་བཀའ་འཆད་པའི་ཚུལ། བཀའ་བརྟེན་འཆད་པའི་ཚུལ་དང་། ཐུན་
མོང་གཞུང་གི་འཆད་ཚུལ་དང་གསུམ་མོ། །དང་པོ་ནི། ཕུན་སུམ་ཚོགས་པ་ལྔ་ཡི་
སྒོ་ནས་འཆད་དགོས་ཏེ། མདོ་འདུས་ལས། བདེ་བར་གཤེགས་པའི་བཀའ་ཞེས་
བྱ། ཕུན་སུམ་ཚོགས་པ་ལྔས་བཤད་དེ། སྟོན་པ་གནས་དུས་འཁོར་དང་བོན་ཞེས་
གསུངས་སོ། །དེ་དག་ལ་ཕུན་སུམ་ཚོགས་པ་བདུན་ནམ་བཅུ་རུ་འཆད་པ་ནི། ཅུང་
ཞིག་སྤྲོས་ཏེ་འཆད་པ་ཡིན་པས་དོན་མཚུངས། གཞན་ཡང་རྒྱུད་ལུང་མན་ངག་
གསུམ་གྱི་འཆད་ཚུལ་ཀྱང་ཡོད་དེ། གཡུང་དྲུང་ལས་དག་ལས། རྒྱུད་ཀུན་ཕུན་
སུམ་ཚོགས་པ་ནི། མཁའ་ལ་འཇའ་ཚོན་བཀྲམ་ལྟར་བཤད། ལུང་རྣམས་ལྟ་སྤྱོད་བྱེ་
བྲག་ནི། གཟའ་སྐར་འཁོར་ལོ་ལྟ་བུར་བཤད། མན་ངག་ཐུགས་རྗེས་དོན་གསལ་བ།
མཁའ་ལ་ཉི་ཟེར་འདུས་ལྟར་བཤད། ཅེས་སོ། །
༧ གཉིས་པ་ནི། ཡུལ་གང་དུ་མཛད་པ། དཔོན་གསས་གང་གིས་མཛད་པ། དོན་
ཆེད་ཅི་ཡི་ཕྱིར་མཛད་པ། ཕྱོགས་གར་གཏོགས་པ། རྒྱུད་གང་ལས་བཏུས་པ་དང་ལྔ།
མཚན་ཇི་ལྟར་གསོལ་བ་དང་། བརྗོད་བྱ་དོན་གྱི་གོ་རིམ་བསྟན་པ་དང་། བདུན་གྱི་
531

གསུང་རབ་སྒོ་མཛོད་རིན་པོ་ཆེའི་གླེགས་བམ། 150
འཆད་དགོས་པ་ཡིན་ཏེ། དྲན་པས་མཛད་པའི་འཕྲུལ་མཛོད་ཀྱི་ལྡེ་མིག་ལས། བཀའ་
ལས་བརྟེན་པའི་བོན་ཐམས་ཅད་རྩིས་འགོ་རྣམ་པ་ལྔའམ་བདུན་གྱི་སྒོ་ནས་འཆད།
ཞེས་གསུངས་སོ།
༧ གསུམ་པ་བཤད་ཚུལ་མང་ཡང་གཞུང་དོན་ཁོ་ནའི་དབང་བྱས་ནས། བླ་ཆེན་
གྱིས་བཞེད་པ་ལྟར། དཀྱུས་ཀྱི་ས་བཅད། ཚིག་གི་འབྲུ་གཞོམ། མན་ངག་མདོར་
བསྡུས། ཡན་མན་གྱི་འཁྲུག་སྡེབ། འགྲེལ་སྦྱར་གྱི་ལམ་དྲང་བ་དང་ལྔ་ཡི་སྒོ་ནས་
འཆད་དེ། ཀུན་འདུས་ལུང་གི་ལྡེ་མིག་ལས། ས་བཅད་འབྲུ་གཞོམ་དོན་བསྡུས་
ཤིང་། འཁྲུག་སྡེབ་སྐལ་ལྡན་ལས་རྣམས་སེལ། ཞེས་གསུངས་སོ། །ཡང་ན་དབུ་
གཞུང་མཇུག་གསུམ་ཚང་མའི་དབང་དུ་བྱས་ན། རྗེ་རིན་པོ་ཆེའི་བསྡུས་འགྲེལ་ལས་
གསུངས་པ་ལྟར། ཀླད་ཀྱི་ཁོག་དབུབ་པ། དོན་ཆེད་ཀྱི་དམིགས་བརྩལ་བ། རྩ་བའི་
མདོ་བཟུང་བ། ཚིག་དོན་གྱི་གཞུང་བསྲང་བ། མཐར་ཕྱིན་གྱི་དོན་གྲུབ་པ་དང་
ལྔ་ཡིས་བཀའ་དང་བཀའ་བརྟེན་གྱི་འཆད་པར་བཞེད་ཅིང་། བརྒལ་ལན་དང་།
མཚམས་སྦྱར་ནི། གཞུང་གི་གསབ་ཚིག་ཏུ་གནས་པས་ལོགས་སུ་མ་བཤད་དོ། །
༧ གཉིས་པ་ལ། སྣོད་ཀྱི་སྐྱོན་གསུམ་དང་། དྲི་མ་གསུམ་སྟེ་དྲུག་སྤངས། འདུ་ཤེས་
དྲུག་བསྟན། སྒོ་གསུམ་རྣམ་པར་དག་པའི་སྒོ་ནས་བོན་ཉན་དགོས་པ་ཡིན་ནོ། །སྣོད་
ཀྱི་སྐྱོན་གསུམ་ནི། དང་པོར་གདམས་པ་ཅི་ལྟར་བཤད་ཀྱང་། གོ་རྟོགས་མི་འབྱུང་
བ་སྣོད་ཁ་སྦུབ་ལྟ་བུའི་སྐྱོན་དང་། བར་དུ་དུམ་རེ་རྟོགས་ཀྱང་རྒྱུད་ལ་མི་གནས་པ་
སྣོད་ཞབས་རྡོལ་ལྟ་བུའི་སྐྱོན་དང་། མཐར་འཇིག་རྟེན་གྱི་ཁེ་གྲགས་དང་ཆགས་སྡང་
སོགས་ཀྱི་གོས་པ་སྣོད་དུག་ཅན་ལྟ་བུའི་སྐྱོན་གསུམ། དྲི་མ་གསུམ་ནི། ལུས་བོན་གྲལ་
སྡོད་ཀྱང་བསམ་པས་རྒྱལ་ཁམས་བསྐོར་ཏེ་ཕྱི་རུ་འགྲོ་བ་དང་། གཏི་མུག་གཉིད་ཀྱིས་
འཐིབ་ནས་ནང་དུ་འདུས་པ་དང་། བཤད་པའི་ཐུན་འདི་མྱུར་དུ་ཚར་ན་རུང་སྙམས་
532

བཀའ་དང་བཀའ་བརྟེན་རྣམ་བཤད།
པའི་སྐྱོ་བ་སྟེ་དྲི་མ་གསུམ་མོ། །དེ་དྲུག་སྤངས་དགོས་ཏེ། བྱམས་མ་རྩ་བའི་རྒྱུད་
ལས། ཁ་སྦུབ་ཞབས་རྡོལ་དུག་ཅན་སྣོད། བཀའ་རྒྱུད་ཅི་ཡང་མི་འཆད་ན། ཞེས་
དང་། བཤད་ཐབས་འཕྲུལ་སྡེ་ལས། ཕྱི་རུ་འཕྲོ་དང་ནང་དུ་ལུས། སྐྱོ་བའི་ཉན་པ་དྲི་
མ་ཡིན། ཞེས་གསུངས་པའི་ཕྱིར། གཉིས་པ་འདུ་ཤེས་དྲུག་ནི། སློབ་དཔོན་ལ་ནད་
གསོ་སྨན་པའི་འདུ་ཤེས། རང་ལ་སྡུག་བསྔལ་ནད་པའི་འདུ་ཤེས། བོན་ཉན་པ་སྨན་
པའི་འདུ་ཤེས། གྲོགས་མཚུངས་པར་སྤྱོད་པ་ལ། ནད་གཡོག་གི་འདུ་ཤེས། གདམས་
ངག་ཐེབ་ན་ནད་སོས་པའི་འདུ་ཤེས། དེ་ལས་བརྟེན་ནས་རྒྱལ་བསྟན་ཡུན་རིང་དུ་
གནས་པར་འདོད་པའི་འདུ་ཤེས་དང་དྲུག་གོ །གསུམ་པ་ནི། སྒོ་གསུམ་མ་དག་པའི་
སྤྱོད་པ་རྣམས་སྤངས་ཏེ། ཡིད་ཀྱི་འཆད་པ་པོ་འདི་རྒྱལ་བའི་རྣམ་སྤྲུལ་དངོས་ཡིན་
པས། རང་གི་ཤེས་རྒྱུད་བཀྲོལ་བ་དང༌། སེམས་ཅན་ཐམས་ཅད་སྨིན་གྲོལ་དུ་བཀོད་
པ་དང་། རྒྱལ་བའི་བསྟན་པ་སྤེལ་བའི་ཆེད་དུ་གདམས་ངག་འདི་ཞུ་སྙམས་པའི་
ངང་ནས། པུས་བཙུག་ཐལ་སྦྱར་དུ་བྱས་ནས། ངག་གིས་སྨྲ་བརྗོད་དོར་ལ་རྩེ་གཅིག་
དད་པའི་སྒོ་ནས་ཉན་དགོས་པ་ཡིན་ཏེ། མདོ་ལས། ལུས་ངག་ཡིད་གསུམ་གུས་པར་
ཐུད། དབང་པོ་མ་ཡེང་བརྟན་པར་ཉོན། ཞེས་གསུངས་པའི་ཕྱིར། གཞན་ཡང་ཉན་
པ་པོ་ཡིས་སློབ་དཔོན་གྱི་སྐྱོན་ལ་མི་བརྟག་པར། གང་གསུངས་པའི་བཀའ་བཞིན་དུ་
སྒྲུབ་ཏེ། དམ་ཚིག་ལ་གནས་པར་བྱ་དགོས་པ་ཡིན་ཏེ། མདོ་ལས། སློབ་དཔོན་ལྷ་ཡི་
བཀའ་བྱུང་ན། དམྱལ་བར་སྤྱུག་ཀྱང་བཟོད་དེ་མཆིས། ཞེས་དང་། ཁྲིད་གདམས་
ལས། རང་སྐྱོན་བླ་མའི་འཁྲུལ་པར་རྟོག་པ་གང༌། བསམ་ན་རང་གི་མཚང་དུ་གོ་
བཞིན་པར། ཅི་མཛད་ལེགས་པར་མཐོང་བའི་དག་སྣང་གིས། གང་གསུངས་སྒྲུབ་པ་
ཕན་བདེ་ཀུན་གྱི་གཞི། ཞེས་གསུངས་སོ། །
༧ གསུམ་པ་བཤད་པའི་འབྲས་བུ་དང་། ཉན་པའི་འབྲས་བུ་གཉིས། དང་པོ་ནི།
533

གསུང་རབ་སྒོ་མཛོད་རིན་པོ་ཆེའི་གླེགས་བམ། 150
བོན་འཆད་པ་ལ་བརྟེན་ནས་སངས་རྒྱས་ཐམས་ཅད་མཉེས་པར་འགྱུར་བས། ལུས་
ངག་ཡིད་གསུམ་གྱི་ཉེས་པ་སྦྱངས་ཏེ། གནས་སྐབས་སུ་ཚེ་རིང་ནད་མེད་བཀའ་
བཙན་ངག་ནུས་ཆེ་ཞིང་བསམ་པ་འགྲུབ་པ་དང་། བློ་གྲོས་གསལ་ཞིང་ཉམས་རྟོགས་
འཕེལ་བའི་ཡོན་ཏན་དང་། བསོད་ནམས་ཀྱི་ཚོགས་གཞན་གྱིས་འགྲན་ཟླ་མེད་པ།
བོན་གྱི་སྦྱིན་པར་འགྱུར་བས། གནས་སྐབས་སུ་ལོངས་སྤྱོད་འཕེལ་ཞིང་ཐེག་པ་ཆེན་
པོའི་མཐོང་ལམ་ལ་སྦྱོར་བ་དང་། སྦྱིན་པའི་བླ་མེད་ཐོབ་པའི་ཡོན་ཏན་དང་། དགེ་
འདུན་རྒྱ་མཚོ་ཆེན་པོ་འདུ་བའི་བོན་གྱི་རྒྱལ་པོ་ཆེན་པོར་གྱུར་པའི་ཡོན་ཏན་དང་།
གཞན་གྱི་ཤེས་རྒྱུད་བཀྲོལ་བ་དང༌། ཚེ་རབས་དྲན་པའི་མངོན་ཤེས་ཐོབ་པ་དང་།
མཐར་ཐུག་བླ་མེད་ཀྱི་འབྲས་བུ་ཐོབ་ནས། ཐུགས་རྗེ་ཆེན་པོ་བཞི་དང་ལྡན་པའི་ཕན་
ཡོན་ཡོད་པའི་ཕྱིར་ཏེ། བོན་འཁོར་བསྟན་པའི་མདོ་ལས། དེ་དག་འཆད་པའི་འཁོར་
ལོ་ཡིས། དགེ་འདུན་འཚོགས་པའི་རྒྱལ་པོར་འཛིན། འགྲོ་བ་མ་རིག་བློ་མུན་སེལ།
ཞེས་དང་། ཐུགས་རྗེ་ཆེན་པོ་བཞི་ལྡན་གྱིས། རྟག་ཏུ་འགྲོ་བའི་དོན་བྱེད་འགྱུར། ཞེས་
དང་། འགྲོ་བའི་དབུལ་ཕོངས་བོན་གྱི་སྦྱིན་པས་སེལ། ཞེས་དང་། འགྲོ་མགོན་བློ་གྲོས་
ཀྱིས། ལུས་ངག་ཡིད་གསུམ་དག་པ་ཡིས། བཤད་ཉན་བྱ་བའི་འབྲས་བུ་རུ། གནས་
སྐབས་ནད་མེད་བདེ་སྐྱིད་ལྡན། བཀའ་བཙན་བློ་གསལ་ངག་ནུས་ཆེ། བསམ་པ་
འགྲུབ་ཅིང་ཉམས་རྟོགས་འཕེལ། ཕྱི་མ་དལ་འབྱོར་ལུས་ཐོབ་སྟེ། ངག་ཞི་གསུང་སྙན་
གཞན་དོན་འགྲུབ། མཐར་ཐུག་བླ་མེད་འབྲས་བུ་ཐོབ། ཅེས་གསུངས་སོ། །གཉིས་པ་
བོན་ཉན་པའི་འབྲས་བུ་ནི། འཁོར་སྤངས་དགོན་མཛད་ཀྱི་མདོ་ལས། ཡང་དག་མ་
ནོར་ཐར་པའི་ལམ་ལ་ཞུགས་ནས། དང་པོར་དཔོན་གསས་བླ་མའི་རྗེས་འབྲང་ཞིང་།
ཐོས་བསམ་འཆད་ཉན་བློ་རྩལ་སྦྱང་བ་གཅེས། ཕྱི་ཡི་ཐོས་པས་ཚིག་གི་སྒྲོ་འདོགས་
གཅོད། ནང་གི་ཐོས་པས་དོན་གྱི་གདར་ཐག་གཅོད། ཅེས་དང་། སུམ་བརྒྱ་པ་ལས།
534

བཀའ་དང་བཀའ་བརྟེན་རྣམ་བཤད།
དགེ་སྡིག་ལ་སོགས་འཕེལ་འགྲིབ་ཟླ་བ་བཞིན། མི་དང་མི་མེན་བར་ཆད་སེལ་བར་བྱ།
གོལ་ན་དེས་འཛིན་ལམ་སྟོན་འདྲེན་པར་མཛད། མ་འོངས་དུས་ལའང་མཇལ་གྱུར་
གདུལ་བྱར་གྱུར། ཞེས་དང༌། ལེགས་བཤད་ལམ་རིམ་ལས། ལྗོན་ཤིང་ལ་བརྟེན་དབྱི་
མོང་དེ། དེ་ཉིད་གར་སྐྱེས་དེ་ཡིས་སླེབ། བླ་མ་ལ་བརྟེན་གང་ཟག་ནི། ཡོན་ཏན་རིམ་
པ་དེ་བཞིན་འབྱུང་། ཞེས་གསུངས་པའི་ཕྱིར། དེ་དག་ནི་བཤད་བསྒྲུབ་སྤྱི་ལ་ཉེ་བར་
མཁོ་བའི་འཆད་ཉན་གྱི་རིམ་པ་བསྟན་ཟིན་ཏོ། །
༧ སྨྲས་པ། ཟབ་དོན་འབྲས་ཐེག་ལྔ་ལ་འབད་བརྩོན་གྱིས།
གནད་དོན་ཚུལ་བཞིན་རྟོགས་ཁུལ་མཁན་མིང་པས། །
འགྲོ་དོན་མཆོག་སྤྲུལ་ཟུང་གི་བཀའ་བཞིན་བསྒྲིགས། །
བསྟན་དོན་དགེ་བསམ་བློ་གྲོས་མྱུར་འགྲུབ་ཅིག །
རང་ཉིད་རྟོགས་པའི་ཤེས་རབ་ཞན་ན་ཡང་། །
རང་བསྟན་ཞྭ་དཀར་འཆང་སོགས་རྒྱལ་བསྟན་སྤྱིའི། །
རང་གྲོལ་མཁས་གྲུབ་དུ་མའི་ཞབས་བརྟེན་པས། །
རང་འདྲ་དམན་ལ་ཕན་སེམས་བརྩེ་བས་སྦྱར། །
འདི་ལ་ལུང་འགལ་ནོར་འཁྲུལ་གང་མཆིས་རྣམས། །
འདི་ཕྱིའི་མཁྱེན་ལྡན་མཆོག་རྣམས་ཚོགས་ལ་བཤགས། །
འདི་བགྱིས་དགེ་སྤྲིན་ཟེགས་མས་གཤེན་བསྟན་ཚལ། །
འདི་ནས་བཟུང་སྟེ་འཕེལ་རྒྱས་བརྟན་པར་ཤོག །
ཅེས་རྒྱལ་བའི་བཀའ་དང་བཀའ་བརྟེན་གྱི་རྣམ་བཤད་ཉུང་བསྡུས་འདི་ཡང༌།
535

གསུང་རབ་སྒོ་མཛོད་རིན་པོ་ཆེའི་གླེགས་བམ། 150
སྙིགས་དུས་བསྟན་འགྲོའི་དཔལ་མགོན་རིག་འཛིན་ཆེན་པོ། གྱིམ་ཚ་རྨ་ཆུང་དངོས་
བྱོན་མཆོག་སྤྲུལ་རིན་པོ་ཆེ་ཚེ་དབང་རྒྱལ་པོའམ། སུམ་ལྡན་གཤེན་གྱི་དྲང་སྲོང་བ་
མཆོག་གིས། བཀའ་ཡི་ཉེ་བར་བསྐུལ་བ་ལ་བརྟེན་ནས། སྐམ་རིགས་ཀྱི་སྡོམ་བརྩོན་
པ་སྨན་རིའི་མཁན་མིང་པ། ཉི་མ་བསྟན་འཛིན་དབང་རྒྱལ་དུ་འབོད་པ་དེས། འདུ་
གནས་སོ་བདུན་གྱི་ནང་ཚན། ། གཡས་རུ་མཁར་གདོང་གི་བདེ་གསལ་གསང་ཕུག་
ཏུ། ཉམས་ལེན་ཐུན་མཚམས་སུ་འཕྲལ་བརྩམས་བགྱིས་པས། རྩ་གསུམ་ལྷ་དང་སྲུང་
མའི་བདེན་མཐུས། མཆོག་སྤྲུལ་རྣམ་གཉིས་ཀྱི་དགོངས་བཞེད། གཡུང་དྲུང་བསྟན་
པའི་དོན་རྣམས་ལྷུན་གྲུབ་ཅིང་། ། གེགས་མེད་མཐའ་རུ་ཕྱིན་པའི་བཀྲ་ཤིས་པར་གྱུར་
ཅིག །ཐ་ཚན་མུ་ཙུག་སྨར་རོ། །
༧